als_Latn dik_Latn tur_Latn
Grupi terrorist i Shtetit Islamik ka publikuar një video në internet, ku paraqitet ekzekutimi i punonjësit britanik të shpërndarjes së ndihmave humanitare, David Haines.
Videoja zgjat më shumë se dy minuta, dhe titullohet “Një mesazh për aleatët e Amerikës”, dhe doli pak pasi familja e Haines-it publikoi një lutje publike për rrëmbyesit që të kontaktonin me ta.
Në video, ekzekutuesi që sërish shfaqet i mbuluar dhe i veshur me të zeza fajëson kryeministrin britanik David Cameron për bashkimin e forcave me Shtetet e Bashkuara kundër Shtetit Islamik.
Terroristi paralajmëron se ky vendim i Cameron-it do ta çojë popullin britanik drejt një lufte tjetër të përgjakshme që as kësaj here nuk mund të fitohet.
Haines, baba i dy fëmijëve, u rrëmbye vitin e kaluar vetëm tri ditë pasi arriti në Siri për të punuar për një agjenci ndërkombëtare ndihmash.
Pas publikimit të videos ka ardhur reagimi i Cameron-it. Ndërsa i shprehu ngushëllime familjes së David Haines-it, kryeministri britanik tha se qeveria e tij do ti gjejë vrasësit dhe ata do të përballen me drejtësinë, sado kohë të kalojë.
Tagged with: i heq koken britanikut isis lajmeshqip lajmifundit video
als_Latn als_Latn als_Latn als_Latn als_Latn als_Latn als_Latn